ข้อบังคับประธานศาลฎีกาข้อบังคับประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิพ.ศ. ๒๕๔๔ อาศัยอำนาจตามความในมาตรา ๕แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ประธานศาลฎีกาโดยความเห็นชอบของคณะกรรมการบริหารศาลยุติธรรม (ก.บ.ศ.)ออกระเบียบไว้ ดังต่อไปนี้ข้อ ๑ข้อบังคับนี้ เรียกว่า ข้อบังคับประธานศาลฎีกา ว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิพ.ศ. ๒๕๔๔ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในข้อบังคับนี้การเลือกกรรมการตุลาการศาลยุติธรรมผู้ทรงคุณวุฒิ"หมายความว่า การเลือกตามวาระหรือการเลือกซ่อม แล้วแต่กรณีการเลือกตามวาระ หมายความว่าการเลือกกรรมการตุลาการศาลยุติธรรมผู้ทรงคุณวุฒิเพื่อให้ดำรงตำแหน่งตามวาระการเลือกซ่อม หมายความว่าการเลือกกรรมการตุลาการศาลยุติธรรมผู้ทรงคุณวุฒิเพื่อให้ดำรงตำแหน่งแทนตำแหน่งที่วางลงก่อนครบวาระข้อ ๔เมื่อประธานศาลฎีกาได้มีคำสั่งให้มีการเลือกกรรมการตุลาการศาลยุติธรรมผู้ทรงคุณวุฒิให้เลขานุการคณะกรรมการตุลาการศาลยุติธรรมเป็นผู้ดำเนินการจัดให้มีการเลือกตามวิธีการที่กำหนดในข้อบังคับนี้ข้อ ๕ให้เลขานุการคณะกรรมการตุลาการศาลยุติธรรมจัดทำบัญชีรายชื่อและหมายเลขบุคคลผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิโดยแยกเป็นข้าราชการตุลาการในแต่ละชั้นศาลตามมาตรา ๓๖ (๒) (ก) (ข) และ (ค) แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ข้อ ๖ให้เลขานุการคณะกรรมการตุลาการศาลยุติธรรมจัดส่งบัญชีรายชื่อและหมายเลขบุคคลผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิตามข้อ๕ และส่งบัตรเลือกกรรมการตุลาการศาลยุติธรรมผู้ทรงคุณวุฒิพร้อมทั้งแจ้งกำหนดวันสุดท้ายที่จะต้องส่งบัตรเลือกกลับให้ถึงสำนักงานศาลยุติธรรมรวมตลอดถึงกำหนดวันเวลา และสถานที่ที่จะทำการตรวจนับคะแนนไปยังผู้มีสิทธิเลือกกรรมการตุลาการศาลยุติธรรมผู้ทรงคุณวุฒิทั้งนี้ ต้องดำเนินการให้แล้วเสร็จก่อนกำหนดวันสุดท้ายที่จะต้องส่งบัตรเลือกให้ถึงสำนักงานศาลยุติธรรมไม่น้อยกว่าสิบห้าวันในกรณีเลือกซ่อมให้แจ้งชั้นศาลและจำนวนตำแหน่งกรรมการตุลาการศาลยุติธรรมผู้ทรงคุณวุฒิที่ว่างไปด้วยก่อนกำหนดวันสุดท้ายที่จะต้องส่งบัตรเลือกให้ถึงสำนักงานศาลยุติธรรมเจ็ดวันถ้าผู้มีสิทธิเลือกกรรมการตุลาการศาลยุติธรรมผู้ทรงคุณวุฒิผู้ใดยังไม่ได้รับบัญชีรายชื่อและหมายเลขบุคคลผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิพร้อมด้วยบัตรเลือกให้ผู้นั้นรายงานเลขาธิการสำนักงานศาลยุติธรรมเพื่อดำเนินการให้ตนมีโอกาสใช้สิทธิเลือกภายในกำหนดวันสุดท้ายที่จะต้องส่งบัตรเลือกให้ถึงสำนักงานศาลยุติธรรมข้อ ๗[๒] บัตรเลือกกรรมการตุลาการศาลยุติธรรมผู้ทรงคุณวุฒิให้เป็นไปตามแบบท้ายข้อบังคับนี้และบัตรทุกบัตรต้องมีลายมือชื่อของข้าราชการตุลาการคนหนึ่งซึ่งไม่เป็นบุคคลผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิที่เลขาธิการสำนักงานศาลยุติธรรมแต่งตั้งโดยความยินยอมของข้าราชการตุลาการผู้นั้นและรองเลขาธิการสำนักงานศาลยุติธรรมคนหนึ่งกำกับไว้เป็นหลักฐานข้อ ๘[๓] ให้ข้าราชการตุลาการซึ่งมีสิทธิเลือกและประสงค์จะลงคะแนนเขียนหมายเลขผู้ซึ่งตนเลือกลงในบัตรเลือกด้วยตนเองแล้วใส่ซองที่เลขานุการคณะกรรมการตุลาการศาลยุติธรรมจัดส่งไปให้ปิดผนึกส่งไปยังเลขาธิการสำนักงานศาลยุติธรรมถ้าจะส่งทางไปรษณีย์ให้ส่งโดยลงทะเบียนให้ถึงสำนักงานศาลยุติธรรมในวันเวลาที่กำหนดหรือมอบหมายให้หัวหน้าหน่วยงานในสังกัดสำนักงานศาลยุติธรรมเป็นผู้นำส่งก็ได้ในกรณีดังกล่าวให้หัวหน้าหน่วยงานในสังกัดสำนักงานศาลยุติธรรมมีหน้าที่รวบรวมบัตรเลือกของข้าราชการตุลาการในศาลและนำส่งบัตรเลือกกลับให้ถึงสำนักงานศาลยุติธรรมภายในวันเวลาที่กำหนดข้อ ๙ให้มีคณะกรรมการรับและเก็บรักษาบัตรเลือกกรรมการตุลาการศาลยุติธรรมผู้ทรงคุณวุฒิคณะหนึ่งประกอบด้วยข้าราชการตุลาการสามคนซึ่งเลขาธิการสำนักงานศาลยุติธรรมเป็นผู้แต่งตั้งเป็นกรรมการให้คณะกรรมการรับและเก็บรักษาบัตรเลือกกรรมการตุลาการศาลยุติธรรมผู้ทรงคุณวุฒิแต่งตั้งเจ้าหน้าที่ซึ่งสังกัดสำนักงานศาลยุติธรรมจำนวนไม่น้อยกว่าสองคนให้มีหน้าที่รับซองบัตรเลือกและจดเลขที่ของซองบัตรเลือกที่ได้รับเพื่อเป็นหลักฐานแสดงว่าได้รับบัตรเลือกแล้วคณะกรรมการรับและเก็บรักษาบัตรเลือกกรรมการตุลาการศาลยุติธรรมผู้ทรงคุณวุฒิมีหน้าที่ตรวจรับและรวบรวมบัตรเลือกที่ส่งมายังเลขาธิการสำนักงานศาลยุติธรรมรวมทั้งจัดทำบัญชีจำนวนบัตรเลือกของแต่ละชั้นศาลที่ได้รับมาในแต่ละวันโดยในแต่ละวันให้แยกบัตรเลือกของแต่ละชั้นศาลที่ได้รับบรรจุซองหรือห่อไว้เพื่อมิให้บัตรเลือกของแต่ละชั้นศาลปะปนกันและเก็บบัตรเลือกทั้งหมดไว้ด้วยกันในซองใหญ่พร้อมกับปิดผนึกลงวันที่และลงลายมือชื่อคณะกรรมการรับและเก็บรักษาบัตรเลือกกรรมการตุลาการศาลยุติธรรมผู้ทรงคุณวุฒิกำกับรอยปิดผนึกแล้วเก็บรักษาเป็นเรื่องลับมากไว้ที่สำนักงานศาลยุติธรรมและส่งมอบให้คณะกรรมการตรวจนับคะแนนในวันตรวจนับคะแนน[๔]ข้อ ๑๐ให้มีคณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิคณะหนึ่งประกอบด้วยเลขาธิการสำนักงานศาลยุติธรรมผู้พิพากษาศาลฎีกา ผู้พิพากษาศาลอุทธรณ์ และผู้พิพากษาศาลชั้นต้น ชั้นศาลละสองคนซึ่งประธานศาลฎีกาเป็นผู้คัดเลือก มีหน้าที่ในการดำเนินการเกี่ยวกับการเลือกกรรมการตุลาการศาลยุติธรรมผู้ทรงคุณวุฒิการตรวจนับคะแนนและประกาศผลการเลือกโดยมีอำนาจแต่งตั้งคณะอนุกรรมการช่วยดำเนินการได้ข้อ๑๑[๕] ให้คณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิแต่งตั้งคณะอนุกรรมการตรวจนับคะแนนคณะหนึ่งประกอบด้วยข้าราชการตุลาการซึ่งไม่เป็นบุคคลผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิไม่น้อยกว่าสิบเอ็ดคนเป็นอนุกรรมการให้คณะอนุกรรมการตรวจนับคะแนนเลือกอนุกรรมการตรวจนับคะแนนคนหนึ่งเป็นประธานถ้าประธานไม่อยู่หรือไม่อาจปฏิบัติหน้าที่ได้ให้คณะอนุกรรมการตรวจนับคะแนนเลือกอนุกรรมการตรวจนับคะแนนคนหนึ่งทำหน้าที่เป็นประธานแทนการปฏิบัติหน้าที่ตรวจนับคะแนนในแต่ละชั้นศาลต้องมีอนุกรรมการตรวจนับคะแนนอยู่พร้อมกันไม่น้อยกว่าสี่คนข้อ ๑๒คณะอนุกรรมการตรวจนับคะแนนมีอำนาจและหน้าที่ ดังต่อไปนี้(๑) รักษาความสงบเรียบร้อยในสถานที่ตรวจนับคะแนน(๒) ตรวจสอบบัญชีรายชื่อและหมายเลขบุคคลผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิและบัญชีรายชื่อข้าราชการตุลาการผู้มีสิทธิเลือกกรรมการตุลาการศาลยุติธรรมผู้ทรงคุณวุฒิ(๓)ตรวจสอบบัตรเลือกกรรมการตุลาการศาลยุติธรรมผู้ทรงคุณวุฒิ และการอื่นใดอันเกี่ยวกับการเลือกกรรมการตุลาการศาลยุติธรรมผู้ทรงคุณวุฒิเพื่อให้การเลือกกรรมการตุลาการศาลยุติธรรมผู้ทรงคุณวุฒิเป็นไปด้วยความเรียบร้อยบริสุทธิ์ และยุติธรรม(๔)ดำเนินการเกี่ยวกับการเลือกกรรมการตุลาการศาลยุติธรรมผู้ทรงคุณวุฒิตรวจนับคะแนนและประกาศผลการตรวจนับคะแนนตามที่กำหนดในข้อบังคับนี้ข้อ ๑๓ในการตรวจนับคะแนน ให้คณะอนุกรรมการตรวจนับคะแนนเปิดซองบัตรเลือกและให้คณะอนุกรรมการตรวจนับคะแนนวินิจฉัยว่าบัตรเลือกนั้นเป็นบัตรดีบัตรเสียบางส่วนหรือบัตรเสียแล้วดำเนินการนับคะแนนสำหรับบัตรดีและบัตรเสียบางส่วนเฉพาะส่วนที่ไม่เสียบัตรเสียบางส่วนหรือบัตรเสียให้อนุกรรมการตรวจนับคะแนนสลักหลังว่า เสียบางส่วน หรือ เสีย แล้วแต่กรณีแล้วให้อนุกรรมการตรวจนับคะแนนไม่น้อยกว่าสี่คนลงลายมือชื่อกำกับไว้เมื่อการตรวจนับคะแนนสิ้นสุดลงแล้วให้คณะอนุกรรมการตรวจนับคะแนนเก็บบัตรเลือกที่ใช้นับคะแนนโดยแยกบัตรเสียบางส่วนและบัตรเสียบรรจุซองหรือห่อไว้ต่างหากเพื่อมิให้ปะปนกับบัตรเลือกอื่นและเก็บบัตรเลือกที่ใช้นับคะแนนทั้งหมดไว้ด้วยกันในหีบโดยปิดหีบใส่กุญแจประจำครั่งทับรูกุญแจไว้หากเป็นหีบบัตรเลือกที่มีช่อง ให้เอากระดาษปิดทับช่องไว้โดยลงลายมือชื่อคณะอนุกรรมการตรวจนับคะแนนไว้บนกระดาษนั้นด้วยและเก็บรักษาไว้ที่สำนักงานศาลยุติธรรมเพื่อส่งมอบให้คณะกรรมการทำลายบัตรเลือกกรรมการตุลาการศาลยุติธรรมผู้ทรงคุณวุฒิดำเนินการต่อไปตามข้อ๑๘การดำเนินการตามวรรคหนึ่ง วรรคสอง และวรรคสาม ให้กระทำในวันเวลา และสถานที่ที่กำหนดในข้อ ๖ วรรคหนึ่งและต้องกระทำโดยเปิดเผยให้ผู้มีส่วนได้ส่วนเสียเข้าร่วมสังเกตการณ์ได้และให้กระทำจนเสร็จในรวดเดียวข้อ๑๔[๖] บัตรเลือกกรรมการตุลาการศาลยุติธรรมผู้ทรงคุณวุฒิต่อไปนี้ให้ถือเป็นบัตรเสียและไม่ให้นับคะแนน(๑)ในกรณีการเลือกตามวาระ(ก)บัตรที่มิใช่บัตรฉบับที่เลขาธิการสำนักงานศาลยุติธรรมส่งไปให้หรือบัตรที่ไม่มีลายมือชื่อตามข้อ ๗ กำกับเป็นหลักฐาน(ข)บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิเกินจำนวนที่กฎหมายกำหนด(ค)บัตรที่มิได้เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิเลย(ง)บัตรที่เขียนหมายเลขอื่นที่ไม่มีในบัญชีรายชื่อผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิทั้งหมด(จ)บัตรที่ผู้เลือกมิได้เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิทั้งหมดด้วยตนเอง(ฉ)บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิซึ่งเป็นข้าราชการตุลาการในแต่ละชั้นศาลตามมาตรา ๓๖ (๒) (ก) (ข) และ (ค) แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ โดยผู้เลือกไม่มีสิทธิเลือกทั้งหมด(ช)บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิเลอะเลือนหรือไม่ชัดเจนทั้งหมดจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่ผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิหมายเลขใด(ซ)บัตรที่ไปถึงสำนักงานศาลยุติธรรมพ้นกำหนดวันสุดท้ายที่เลขาธิการสำนักงานศาลยุติธรรมกำหนดให้ส่งตามข้อ๖ วรรคหนึ่ง(๒)ในกรณีการเลือกซ่อม(ก)บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิเกินจำนวนตำแหน่งที่ว่าง(ข)บัตรที่มีกรณีตาม (๑) (ก) (ค) (ง) (จ) (ฉ) (ช) หรือ (ซ)ข้อ๑๕[๗] บัตรเลือกกรรมการตุลาการศาลยุติธรรมผู้ทรงคุณวุฒิต่อไปนี้ให้ถือเป็นบัตรเสียบางส่วนไม่ให้นับคะแนนส่วนที่เสียและให้นับคะแนนส่วนที่ไม่เสียเท่านั้น(๑)บัตรที่เขียนหมายเลขอื่นที่ไม่มีในบัญชีรายชื่อผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิปนกับหมายเลขที่มีในบัญชีรายชื่อผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิ(๒)บัตรที่ผู้เลือกมิได้เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิคนใดด้วยตนเอง(๓)บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิซึ่งเป็นข้าราชการตุลาการในแต่ละชั้นศาลตามมาตรา๓๖ (๒) (ก) (ข) และ (ค) แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ โดยผู้เลือกไม่มีสิทธิเลือกเป็นบางคน(๔)บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิซ้ำกับหมายเลขที่เขียนไว้ก่อนแล้ว(๕)บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิบางหมายเลขเลอะเลือนหรือไม่ชัดเจนจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่ผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิหมายเลขใดข้อ ๑๖ในการเลือกตามวาระนั้น ให้ข้าราชการตุลาการในแต่ละชั้นศาลตาม มาตรา ๓๖ (๒)(ก) (ข) และ (ค) แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ.๒๕๔๓ ซึ่งได้คะแนนมากตามลำดับลงมาตามจำนวนที่กำหนดไว้ในบทบัญญัติแห่งมาตราดังกล่าวเป็นผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิในแต่ละชั้นศาลในกรณีที่ผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิหลายคนได้คะแนนเท่ากันจนเป็นเหตุให้ไม่สามารถเรียงลำดับผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิตามจำนวนกรรมการตุลาการศาลยุติธรรมผู้ทรงคุณวุฒิที่จะมีได้ให้ทำการจับสลาก เพื่อให้ได้ผู้ได้รับเลือกครบตามที่จะพึงมีได้การจับสลาก ให้เลขาธิการสำนักงานศาลยุติธรรมเป็นผู้จับโดยเปิดเผยและต่อหน้าอนุกรรมการตรวจนับคะแนนไม่น้อยกว่าสามคนเมื่อทราบผลผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิแล้วให้ประธานอนุกรรมการตรวจนับคะแนนประกาศชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิต่อหน้าผู้ซึ่งอยู่ณ สถานที่ที่ทำการตรวจนับคะแนนแล้วปิดประกาศรายชื่อบุคคลดังกล่าวไว้ ณสถานที่นั้นด้วย และให้คณะอนุกรรมการตรวจนับคะแนนรีบรายงานผลการเลือกกรรมการตุลาการศาลยุติธรรมผู้ทรงคุณวุฒิต่อคณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิพร้อมทั้งส่งประกาศรายชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิไปยังเลขาธิการสำนักงานศาลยุติธรรมภายในวันนั้นหรือวันถัดจากวันทราบผลนั้นเป็นอย่างช้าในกรณีที่เป็นการเลือกซ่อม ให้นำความในวรรคหนึ่ง วรรคสองวรรคสาม และวรรคสี่ มาใช้บังคับโดยอนุโลมข้อ ๑๗ ให้เลขาธิการสำนักงานศาลยุติธรรมรายงานผลการเลือกกรรมการตุลาการศาลยุติธรรมผู้ทรงคุณวุฒิต่อประธานศาลฎีกาเพื่อดำเนินการประกาศชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิตามมาตรา๓๖ (๒) (ก) (ข) และ (ค) แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ ต่อไปข้อ ๑๘ให้มีคณะกรรมการทำลายบัตรเลือกกรรมการตุลาการศาลยุติธรรมผู้ทรงคุณวุฒิคณะหนึ่งประกอบด้วยรองเลขาธิการสำนักงานศาลยุติธรรมคนหนึ่งซึ่งเลขาธิการสำนักงานศาลยุติธรรมมอบหมายเป็นประธานกรรมการและข้าราชการตุลาการอีกสองคนซึ่งเลขาธิการสำนักงานศาลยุติธรรมแต่งตั้งเป็นกรรมการเพื่อดำเนินการทำลายบัตรเลือกกรรมการตุลาการศาลยุติธรรมผู้ทรงคุณวุฒิด้วยเครื่องทำลายเอกสารเมื่อพ้นกำหนดเก้าสิบวันนับแต่วันที่ประธานศาลฎีกาประกาศชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิข้อ ๑๙ให้ประธานศาลฎีการักษาการตามข้อบังคับนี้ประกาศ ณ วันที่ ๑๒ ตุลาคม พ.ศ. ๒๕๔๔สันติ ทักราลประธานศาลฎีกา[เอกสารแนบท้าย]๑.[๘] บัตรเลือกกรรมการตุลาการศาลยุติธรรมผู้ทรงคุณวุฒิ(ดูข้อมูลจากภาพกฎหมาย)ข้อบังคับประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ (ฉบับที่๒) พ.ศ. ๒๕๔๗[๙]ข้อบังคับประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ (ฉบับที่๓) พ.ศ. ๒๕๕๑[๑๐]ข้อ ๓ ให้ยกเลิกแบบบัตรเลือกกรรมการตุลาการศาลยุติธรรมผู้ทรงคุณวุฒิท้ายข้อบังคับประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ พ.ศ. ๒๕๔๔และให้ใช้แบบบัตรเลือกกรรมการตุลาการศาลยุติธรรมผู้ทรงคุณวุฒิท้ายข้อบังคับนี้แทนในกรณีเลือกซ่อมให้จำนวนหมายเลขผู้มีสิทธิรับเลือกในแบบบัตรเลือกกรรมการตุลาการศาลยุติธรรมผู้ทรงคุณวุฒิของแต่ละชั้นศาลเท่ากับจำนวนตำแหน่งกรรมการตุลาการศาลยุติธรรมผู้ทรงคุณวุฒิที่ว่างวิมล/ผู้จัดทำ๒๕ มิถุนายน ๒๕๕๓นฤดล/ผู้ตรวจ๑๖ กุมภาพันธ์ ๒๕๕๔[๑] ราชกิจจานุเบกษาเล่ม ๑๑๘/ตอนที่ ๙๕ ก/หน้า ๑/๑๖ ตุลาคม ๒๕๔๔[๒] ข้อ ๗แก้ไขเพิ่มเติมโดยข้อบังคับประธานศาลฎีกา ว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒) พ.ศ. ๒๕๔๗[๓] ข้อ ๘แก้ไขเพิ่มเติมโดยข้อบังคับประธานศาลฎีกา ว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๓) พ.ศ. ๒๕๕๑[๔] ข้อ ๙ วรรคสามแก้ไขเพิ่มเติมโดยข้อบังคับประธานศาลฎีกา ว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๓) พ.ศ. ๒๕๕๑[๕] ข้อ ๑๑แก้ไขเพิ่มเติมโดยข้อบังคับประธานศาลฎีกา ว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๓) พ.ศ. ๒๕๕๑[๖] ข้อ ๑๔แก้ไขเพิ่มเติมโดยข้อบังคับประธานศาลฎีกา ว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๓) พ.ศ. ๒๕๕๑[๗] ข้อ ๑๕แก้ไขเพิ่มเติมโดยข้อบังคับประธานศาลฎีกา ว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๓) พ.ศ. ๒๕๕๑[๘] บัตรเลือกกรรมการตุลาการศาลยุติธรรมผู้ทรงคุณวุฒิ แก้ไขเพิ่มเติมโดยข้อบังคับประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ (ฉบับที่๓) พ.ศ. ๒๕๕๑[๙] ราชกิจจานุเบกษาเล่ม ๑๒๑/ตอนพิเศษ ๑๗ ก/หน้า ๑/๒๗ เมษายน ๒๕๔๗[๑๐] ราชกิจจานุเบกษาเล่ม ๑๒๕/ตอนที่ ๓๔ ก/หน้า ๔/๑๘ กุมภาพันธ์ ๒๕๕๑